У 1990-х такія памкненні маглі выклікаць хіба ўсмешку. Якое навучанне ў ВНУ, калі нават школьная адукацыя была жорстка падзеленая? Дзяцей з асаблівасцямі развіцця ў большасці выпадкаў накіроўвалі ў спецыяльныя навучальныя ўстановы інтэрнатнага тыпу. За два дзесяцігоддзі сітуацыя ў Беларусі зрушылася з мёртвай кропкі, з’явілася нарматыўна-прававая база, якая замацавала права на роўны доступ да адукацыйнага працэсу для ўсіх грамадзян — незалежна ад наяўнасці складанага дыягназу.